Diari Oficial de la Generalitat Valenciana


Sumari del DOGV 3551, del 02-08-1999 (1999/7156)

DECRET 87/1999, de 30 de juliol de 1999, del Govern Valencià, pel qual s'aprova el Reglament Orgànic i Funcional de la Conselleria de Sanitat.
----------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/07/30/87/dof/vci/html**

### Dades del document

Número de DOGV
:   3551

Data del DOGV
:   02-08-1999

Secció del DOGV
:   I. DISPOSICIONS GENERALS

Número del document
:   1999/7156


Data del document
:   30-07-1999

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * Conselleria Sanitat
    * administració regional
    * reglament intern
    * legislació

DECRET 87/1999, de 30 de juliol de 1999, del Govern Valencià, pel qual s'aprova el Reglament Orgànic i Funcional de la Conselleria de Sanitat. [1999/7156]
  
El Decret 80/1999, de 23 de juliol, del Govern Valencià, determinà el nombre i la denominació de les conselleries actuals.
  
El vigent Reglament Orgànic i Funcional de la Conselleria de Sanitat fou aprovat mitjançant Decret 33/1997, de 26 de febrer (DOGV núm. 2.942, d'1 de març) i modificat pel Decret 101/1998, de 21 de juliol (DOGV núm. 3.297, de 30 de juliol).
  
Dins d'un nou sistema sanitari per al segle XXI, se n'hi ha de considerar el ciutadà com a eix central, tot prestant una atenció prioritària a la qualitat dels serveis sanitaris.
  
És necessari dotar el sistema sanitari d'elements de gestió flexibles i moderns, que permeten una potenciació de la salut pública, una optimació dels serveis d'informació, una sanitat sense escalons entre l'assistència primària i especialitzada, així com procurar una atenció preferent a la prestació farmacèutica.
  
En conseqüència, cal dictar una nova norma que adeqüe l'actual estructura orgànica i funcional de la conselleria a les circumstàncies assenyalades.
  
Per tot això, de conformitat amb el que estableixen els articles 35.f) i 70 de la Llei 5/1983, de 30 de desembre, de Govern Valencià, a proposta del conseller de Sanitat, i prèvia deliberació del Govern Valencià, en la reunió del dia 30 de juliol de 1999,
  
DECRETE
  
Títol I
  
Dels òrgans de la conselleria
  
Article 1
  
La Conselleria de Sanitat és el màxim òrgan encarregat de la direcció i execució de la política del Govern Valencià en matèria de sanitat, i exerceix les competències que legalment té atribuïdes a aquests efectes.
  
Article 2
  
El conseller o consellera és la superior autoritat de la conselleria, i n'és el màxim òrgan executiu.
  
Article 3
  
1. Sota l'autoritat del conseller o consellera, el nivell directiu de la Conselleria de Sanitat està integrat per les unitats següents:
  
- Sotssecretaria per a l'Agència Valenciana de la Salut
  
- Sotssecretaria per als Recursos de Sanitat
  
- Secretaria General
  
- Direcció General per a l'Atenció al Pacient
  
- Direcció General per a la Prestació Assistencial
  
- Direcció General per a la Salut Pública
  
- Direcció General per als Recursos Humans i Econòmics
  
- Direcció General per a la Prestació Farmacèutica.
  
- Direcció General de l'Agencia per a la Qualitat, Avaluació i Modernització dels Serveis Assistencials
  
2. En cas de vacant, absència o malaltia del conseller, serà substituït en les seues funcions executives pels sotssecretaris, pel secretari general i pels directors generals d'acord amb l'ordre que s'inclou en aquest article, sense perjudici de les facultats de delegació previstes en l'article 68 de la Llei 5/1983, de 30 de desembre, de Govern Valencià.
  
Article 4
  
El Consell de Salut de la Comunitat Valenciana és l'òrgan de participació i col·laboració ciutadana integrat dins de la Conselleria de Sanitat. La seua composició i regles de funcionament estan previstes en l'article 14 de la Llei 8/1987, de 4 de desembre, amb les funcions previstas en l'article 47 de la Llei 6/1993, de 31 de desembre, de Pressupostos de la Generalitat Valenciana, amb les modificacions introduïdes per l'article 22 de la Llei 12/1994, de 28 de desembre, de Mesures Administratives i de Modificació del Text Articulat de la Llei de Bases de Taxes de la Generalitat Valenciana.
  
Títol II
  
De l'estructura i funcions dels òrgans directius
  
Capítol I
  
Del conseller o de la consellera
  
Article 5
  
El conseller o consellera, en la seua condició de màxima autoritat de la Conselleria, té totes les competències inherents al seu càrrec i té atribuïdes les funcions que determinen la Llei 5/1983, de 30 de desembre, de Govern Valencià i qualsevol altra normativa que li siga d'aplicació. Correspondrà al conseller resoldre en última instància els recursos que s'interposen contra resolucions dels sotssecretaris, secretari general o dels directors generals, tret de les excepcions establertes en les lleis i reglaments.
  
Article 6
  
Presidit pel conseller o consellera, es constitueix un Consell de Direcció format pels sotssecretaris, el secretari general, i els directors generals. Alhora, podran assistir-hi aquells responsables d'òrgans, serveis o dependències que el conseller estime convenients en cada moment.
  
Capítol II
  
De la Sotssecretaria per a l'Agència Valenciana de la Salut
  
Article 7
  
1. Sota l'autoritat del conseller, la Sotssecretaria per a l'Agència Valenciana de la Salut és l'òrgan al qual correspon la direcció i execució de la política sanitària de la Generalitat Valenciana, així com les funcions que als serveis de salut assigna la Llei General de Sanitat.
  
2. Directament del sotssecretari per a l'Agència Valenciana de la Salut depenn la Direcció General per a l'Atenció al Pacient, la Direcció General per a la Prestació Assistencial, la Direcció General per a la Salut Pública, els serveis perifèrics de la conselleria, i l'Institut Valencià d'Estudis de Salut Pública.
  
Capítol III
  
De la Sotssecretaria per als Recursos de Sanitat
  
Article 8
  
1. Sota l'autoritat del conseller, la Sotssecretaria per als Recursos de Sanitat és l'òrgan al quals correspon la gestió dels recursos humans i econòmics de la Conselleria de Sanitat.
  
2. Directament de la Sotssecretaria per als Recursos de Sanitat depèn la Direcció General per als Recursos Humans i Econòmics.
  
Capítol IV
  
De la Secretaria General
  
Article 9
  
El secretari general, a més a més de les funcions i competències que els òrgans superiore li encomanen, així com les establertes en l'article 75 de la Llei 5/1983, de 30 de desembre, del Govern Valencià o una altra normativa que li siga d'aplicació, tindrà les següents:
  
a) Direcció del Registro General de la conselleria i de les oficines d'informació i d'iniciatives i reclamacions que en depenen.
  
b) Gestió de l'arxiu, tot cuidant del procés i emmagatzematge de totes les dades i documentació necessaris per al correcte funcionament dels serveis, així com l'actualització periòdica de l'inventari de béns i material de la conselleria.
  
c) Organització i control dels afers generals de la Conselleria.
  
d) Gestió dels convenis i acords de col·laboració que la Conselleria haja de proposar al Govern Valencià, per a la seua subscripció amb entitats públiques o privades, tot efectuant el seguiment consegüent.
  
e) Direcció dels serveis de traducció.
  
f) Tramitació necessària per a la publicació dels actes o disposicions de la conselleria en el Diari Oficial de la Generalitat Valenciana.
  
g) Inspecció dels centres, serveis, unitats i establiments sanitaris, tant públics com privats.
  
h) Investigació i informació de les actuacions de les quals pogueren derivar-se responsabilitats individuals en el desenvolupament del procediment administratiu i del funcionament general dels serveis sanitaris.
  
i) Gestió dels expedients disciplinaris.
  
j) Organitzar, avaluar i efectuar el seguiment del control de la incapacitat temporal, així com dels acords de col·laboració establerts per a aquestes comeses amb les MATEPS/INSS.
  
k) L'Oficina del Mapa Sanitari.
  
l) Implantació de sistemes i tecnologies de la informació i les telecomunicacions per als seu ús en els assumptes propis de la Conselleria, així com la normalització dels aspectes dels procediments administratius que tinguen incidència en els sistemes d'informació.
  
m) Assessorament jurídic de la Conselleria de Sanitat.
  
Capítol V
  
De la Direcció General per a l'Atenció al Pacient
  
Article 10
  
La Direcció General per a l'Atenció al Pacient exercirà les funcions següents:
  
a) Anàlisi de la demanda assistencial.
  
b) Avaluació del nivell de satisfacció dels usuaris dels serveis sanitaris.
  
c) Anàlisi de l'opinió de l'usuari sobre els serveis sanitaris rebuts.
  
d) Anàlisi de les causes dels recursos, queixes i reclamacions dels usuaris.
  
e) Disseny i avaluació de mesures per a la millora de les prestacions sanitàries, tant sobre l'estructura com en el funcionament dels serveis sanitaris.
  
f) Millora de l'accés dels usuaris als serveis sanitaris i a la informació del ciutadà sobre els serveis i prestacions sanitàries, mitjançant una modernització dels procediments que simplifique i clarifique la relació del ciutadà amb el servei sanitari.
  
g) Establiment de les condicions que permeten l'efectivitat del dret de l'usuari a la lliure elecció de metge i de centre sanitari.
  
h) Coordinació dels serveis d'atenció a l'usuari.
  
i) Gestió i coordinació de les prestacions ortopèdiques, reintegraments de despeses i transport sanitari no concertat.
  
j) Autorització a les empreses, per als seus serveis mèdics, de l'assistència als seus treballadors en els casos en què patiren malalties ambulatòries.
  
k) Autorització de dietes d'estatge per assistència sanitària.
  
l) Tramitació de les qüestions relatives als convenis internacionals.
  
Capítol VI
  
De la Direcció General per a la Prestació Assistencial
  
Article 11
  
a) La Direcció General per a la Prestació Assistencial exercirà les funcions següents:
  
b) Gestió dels programes d'atenció primària i especialitzada.
  
c) Gestió del Programa d'Atenció Sanitària Urgent per a les grans ciutats.
  
d) Gestió del Programa d'Emergències Mèdiques.
  
e) Control assistencial dels centres i serveis concertats.
  
f) Coordinació de trasplantaments.
  
Capítol VII
  
De la Direcció General per a la Salut Pública
  
Article 12
  
La Direcció General per a la Salut Pública exercirà les funcions següents:
  
a) Elaboració del Pla de Salut de la Comunitat Valenciana, el seu seguiment i avaluació.
  
b) Realització d'estudis epidemiològics per a conèixer l'estat de salut de la població i els factors de risc que hi incidesquen.
  
c) Vigilància i anàlisi dels indicadors de morbilitat i mortalitat, i l'estudi de les malalties amb prevalença a la Comunitat Valenciana
  
d) Coordinació dels diferents registres d'interès en salut pública.
  
e) Control i vigilància sanitàries de la producció, emmagatzematge, transport, manipulació i venda d'aliments, begudes i productes relacionats directament o indirecta amb l'alimentació.
  
f) Autorització sanitària i gestió del Registre General Sanitari d'Aliments, sense perjudici de les competències d'altres organismes.
  
g) Gestió, control i coordinació de la xarxa de laboratoris de salut pública, així com de l'estudi i propostes de metodologia analítica en matèria de salut pública.
  
h) Vigilància de la salut dels treballadors, per a detectar precoçment els factors de risc que puguen afectar la seua salut.
  
i) Supervisió de les funcions dels serveis mèdics d'empresa.
  
j) Desenvolupament de les competències de l'administració sanitària sobre les entitats col·laboradores de la Seguretat Social en la gestió de les contingències d'accidents de treball i malaltia professional, especialment les relacionades amb l'elaboració d'informes tecnicosanitaris dels centres i serveis de medicina laboral, las seua autorització reglamentària i inspecció periòdica.
  
k) Promoció de la informació, formació i participació dels treballadors i empresaris en relació amb la salut laboral.
  
l) Gestió de les unitats perifèriques de Salut Pública.
  
m) Disseny i gestió de programes de promoció de la salut i del servei de malalties d'especial interès sanitari.
  
n) Disseny i gestió de programes que augmenten la capacitat de la població per a identificar els principals factors de risc atribuïbles a conductes individuals o socials a fi de millorar la qualitat de vida.
  
o) Disseny i gestió de programes de prevenció de malalties prevalents a la Comunitat Valenciana.
  
p) Disseny i gestió de programes de prevenció i control de la infecció del VIH/SIDA
  
Capítol VIII
  
De la Direcció General per als Recursos Humans i Econòmics
  
Article 13
  
La Direcció General per als Recursos Humans i Econòmics exercirà les funcions següents:
  
a) Custòdia i arxiu dels expedients personals dels empleats de la Conselleria.
  
b) Tramitació administrativa d'incidències, expedients disciplinaris, reclamacions, recursos i situacions administratives del personal.
  
c) Planificació de les necessitats de personal de les institucions sanitàries.
  
d) Classificació dels llocs de treball de caràcter sanitari.
  
e) Gestió del registre de personal d'institucions sanitàries.
  
f) Elaboració de propostes d'ofertes anuals d'ocupació pública del personal del sector sanitari.
  
g) Processos de selecció i provisió de llocs de treball.
  
h) Tramitació dels nomenaments i cessaments del personal.
  
i) Estudi i realització de propostes de modificació de les retribucions del personal de les institucions sanitàries.
  
j) Execució de la política de relacions amb les organitzacions sindicals o òrgans de representació del personal d'institucions sanitàries.
  
k) Elaboració, seguiment i gestió pressupostària.
  
l) Gestió de la nòmina del personal d'institucions sanitàries.
  
m) Gestió i coordinació dels ingressos de caràcter finalista o no, que puga rebre la conselleria.
  
n) Gestió econòmica i comptable, i la seua tramitació.
  
o) Implantació, seguiment i avaluació del sistema d'informació econòmica en tots els centres de gestió.
  
p) Proposició i seguiment d'inversions.
  
q) Supervisió dels projectes tècnics d'execució d'obres i instal·lacions, revisió i certificació d'obres, liquidacions i altres actes administratius que comporta el normal desenvolupament d'una inversió.
  
r) Contractació centralitzada i normalització d'obres, instal·lacions, subministraments i serveis i coordinació dels procediments de contractació dels centres de gestió.
  
s) Qualsevol altra que la legislació vigent atribuesca a l'òrgan central de subministraments.
  
t) Normalització de l'emmagatzematge i la gestió de productes de les institucions sanitàries.
  
u) Tramitació dels concerts amb entitats sanitàries del sector privat.
  
v) Inventariat de la tecnologia sanitària.
  
Capítol IX
  
De la Direcció General per a la Prestació Farmacèutica
  
Article 14
  
La Direcció General per a la Prestació Farmacèutica és l'òrgan directiu de la Conselleria encarregat de l'ordenació farmacèutica de la Comunitat Valenciana, de la millora de la qualitat de la prestació farmacèutica i del disseny de mesures encaminades al control i racionalització de la despesa farmacèutica.
  
La Direcció General per a la Prestació Farmacèutica exercirà les funcions següents:
  
a) Gestió, coordinació, i avaluació de l'assistència i prestacions farmacèutiques, així com l'adquisició i dispensació de productes i especialitats farmacèutiques.
  
b) Definició, estructuració i documentació de sistemes dirigits a un ús racional del medicament.
  
c) Verificació de la implantació dels sistemes d'ús racional del medicament i de la seua eficàcia.
  
d) Gestió i coordinació del marc d'activitats, així com el control efectiu de l'organització i vigilància dels serveis d'urgències, torns de guàrdia, horaris, vacances i de l'assistència prestada per les oficines de farmàcia i altres serveis i establiments farmacèutics.
  
e) Autorització, classificació i registre de les oficines de farmàcia i altres centres, serveis i establiments farmacèutics, així com d'aquells centres, establiments i serveis l'objecte dels quals siguen els productes sanitaris.
  
f) Les pròpies del Centro Autonòmic Valencià d'Informació de Medicaments.
  
g) Les atribuïdes pel Reial Decret 851/1999, de 21 de maig, i altres funcions que la normativa vigent encomana a la Generalitat Valenciana en matèria de productes farmacèutics.
  
h) Les atribuïdes pel Reial Decret 414/1996, d'1 de març, sobre regulació dels productes sanitaris.
  
Capítol X
  
De la Direcció General de l'Agència per a la Qualitat,
  
Avaluació i Modernització dels Serveis Assistencials
  
Article 15
  
La Direcció General de l'Agència per a la Qualitat, Avaluació i Modernització dels Serveis Assistencials és l'òrgan directiu de la conselleria encarregat d'avaluar la qualitat assistencial sanitària a la Comunitat Valenciana, del disseny i la implantació d'indicadors de qualitat, així com de l'homologació i acreditació dels serveis sanitaris.
  
La Direcció General de l'Agència per a la Qualitat, Avaluació i Modernització dels Serveis Assistencials exercirà les funcions següents:
  
a) Millora de la qualitat del servei i augment de la satisfacció del client.
  
b) Definició, estructuració i documentació de Sistemes de Qualitat en l'atenció sanitària.
  
c) Formació del personal i implantació dels Sistemes de Qualitat.
  
d) Verificació de l'establiment dels Sistemes de Qualitat i de la seua eficàcia, mitjançant el seguiment d'aquests i la realització d'auditories.
  
e) Elaboració dels indicadors de qualitat dels centres d'atenció primària, especialitzada, i salut pública.
  
f) Acreditació, autorització, classificació, catalogació i registre dels centres, serveis, unitats i establiments sanitaris tant públics com privats.
  
TÍtol II
  
De l'organització perifèrica de la Conselleria de Sanitat
  
Article 16
  
Els serveis territorials de la Conselleria són l'expressió orgànica del principi de desconcentració que regeix l'activitat de l'administració de la Generalitat Valenciana i sota la superior autoritat del conseller depenen orgànicament del sotssecretari per a l'Agència Valenciana de Salut, i funcionalment dels sotssecretaris, secretari general i de cada direcció general en les matèries de les seues pròpies competències.
  
Article 17
  
En cada una de les províncies de la Comunitat Valenciana existirà una direcció territorial de la Conselleria de Sanitat, al capdavant de la qual hi haurà un director, que assumirà la representació de la Conselleria.
  
DISPOSICIÓ TRANSITÒRIA
  
Les unitats i els llocs de treball del nivell administratiu continuaran subsistents i seran retribuïdes amb càrrec als mateixos crèdits pressupostaris, fins que s'aproven les relacions de llocs de treball adaptades a l'estructura orgànica d'aquest reglament, sense perjudici que, des del moment de la seua entrada en vigor, es produesquen determinats canvis d'adscripció d'unitats administratives, de conformitat amb la reorganització efectuada.
  
DISPOSICIÓ DEROGATÒRIA
  
Queden derogades totes les normes d'igual o inferior rang que s'oposen al que estableix aquest decret i, en especial, el Decret 33/1997, de 26 de febrer, del Govern Valencià, pel qual s'aprovà el Reglament Orgànic i Funcional de la Conselleria de Sanitat i Consum (DOGV núm. 2.942, d'1 de març) i el Decret 101/1998, de 21 de juliol (DOGV núm. 3.297, de 30 de juliol), així com la disposició Final Primera del Decret 81/1998, de 4 de juny (DOGV núm. 3.269, de 22 de juny).
  
DISPOSICIONS FINALS
  
Primera
  
El conseller de Sanitat dictarà totes les disposicions reglamentàries que siguen necessàries per al desenvolupament i l'aplicació del que disposa aquest decret.
  
Segona
  
Aquest decret entrarà en vigor en la data de la seua aprovación.
  
València, 30 de juliol de 1999
  
El conseller de Sanitat,


Còpia Permalink ELI